**Evaluering og erfaringsopsamling vedr. Afdelingslægeprojektet**

Danske regioner og Yngre Læger aftalte ved OK-21 at iværksætte forsøg i de fem regioner med henblik på at fremme afdelingslægernes faglige og opgavemæssige udvikling.

Der er afsat overenskomstmidler til at gennemføre forsøgene, og det er samtidig aftalt, at der efter forsøgenes afslutning i maj 2023 skal evalueres på forsøgene.

De centrale parter har aftalt følgende om rammerne for evalueringen/erfaringsopsamlingen:

*Formålet med forsøgene er at undersøge forskellige muligheder for karriereudviklingen og vilkårene herfor for afdelingslæger. Når de lokale forsøg er gennemført, udarbejder de lokale parter en erfaringsopsamling, som sendes til de centrale parter.*

*Erfaringsopsamlingen skal indeholde en beskrivelse af de lokale forsøg, parternes erfaring med de lokale forsøg (hvad gik godt, hvad gik mindre godt og hvorfor), lærings – eller obs punkter. Erfaringsopsamlingen kan herefter udmønte sig i opfølgende snakke med de centrale parter, såfremt der er behov herfor.*

*Erfaringerne fra de gennemførte forsøg vil herefter indgå i de centrale parters forberedelse af overenskomstforhandlingerne i 2024.*

**Konkretisering af evaluering – og erfaringsopsamling**

Der er aftalt følgende rammer for evaluerings – og erfaringsopsamling:

* Der udfyldes et evalueringsskema for hver enkelt forsøg.
  + De centrale parter har udarbejdet det skema, der skal anvendes.
* I hver region udarbejder de lokale parter – regionen og yngre læger - herefter en rapport, der redegør for erfaringerne med forsøgene. Skemaerne for de enkelte forsøg indgår som bilag.

For at sikre en standardisering af erfaringerne, således at de kan anvendes ved forberedelsen af OK24 anvendes samme disposition ved udarbejdelse af rapporterne.   
Rapporterne sendes til de centrale parter Danske Regioner og Yngre Læger.

* + Danske Regioner og Yngre Læger har udarbejdet den disposition, der skal anvendes ved udarbejdelse af evalueringsrapporterne.
* Den fælles arbejdsgruppe besøger de enkelte regioner i ugerne 39 – 40 for , sammen med de lokale parter (fra yngre læger tovholderen samt evt. den regionale yngre læge formand), at drøfte status for projekter og processen i forbindelse med den efterfølgende evaluering.
* Efter forsøgene er afsluttet afholdes der i september 2023 møder mellem den centrale styregruppe og de lokale repræsentanter fra henholdsvis regionerne og fra Yngre Læger. Der holdes ét møde øst for Storebælt (Region Hovedstaden og Region Sjælland) og ét møde Vest for Storebælt (Region Syddanmark, Region Midtjylland og Region Nordjylland). Med udgangspunkt i den regionale rapport diskuteres erfaringer fra forsøgene, og hvordan disse kan indgå ved forberedelsen af overenskomstforhandlingerne.
* De enkelte regioner kan som en afslutning på projektet holde et åbent møde for ledelserne og afdelingslægerne, hvor man informerer og diskuterer erfaringerne fra projektet og de afholdte forsøg.

|  |  |  |
| --- | --- | --- |
| **Tidspunkt** | **Aktivitet** | **Bemærkninger** |
| April 2022 | Plan for evaluering godkendes af den centrale styregruppe | Planen består af en tids- og aktivitetsplan, evalueringsskema for de konkrete projekter samt en disposition for de evalueringsrapporter hver region skal udarbejde. |
| April 2022 | Evalueringsmaterialet udsendes til regioner og involverede yngre læger |  |
| Uge 39 – 40 2022 | Den fælles arbejdsgruppe mellem Danske Regioner og Yngre Læger besøger de fem regioner med henblik på status for forsøgene samt drøftelse af evalueringsprocessen. | De lokale repræsentanter giver en tilbagemelding om, hvornår det kan passe med et sådan besøg. |
| Maj 2023 | Forsøgsperioden afsluttes – og evalueringen går i gang i regionerne.  Der kan ikke aftales nye forsøg efter maj 2023, men aftalte forsøg kan fortsætte frem til udgangen af marts 2024. |  |
| Maj 2023 – juni 2023 | Evalueringsskemaerne udfyldes og indsamles af de enkelte regioner |  |
| Juni 2023 – august 2023 | Regionen og yngre læger udarbejder i fællesskab med udgangspunkt i dispositionen evalueringen. Evalueringen sendes til Yngre Læger og Danske Regioner senest den 31. august 2023. |  |
| September 2023 | Der holdes 2 møder hhv øst for Storebælt (region Hovedstaden og region Sjælland) og vest for Storebælt (region Syddanmark, region Midtjylland og region Nordjylland) mellem de lokale parter (regionen og repræsentanter for yngre læger) og den centrale styregruppe.  Mødet øst for Storebælt omfatter Region Hoved | Tentative datoer i 2023:  Øst for Storebælt: 12. september kl. 13-16  Vest for Storebælt:  14. september 13-16 |
| Oktober 2023 – februar 2024 | OK 24 forberedes og forhandles |  |